NaiveNeuron/SloPal huggingface dataset:
B. Bugár, podpredseda NR SR: (2005-05-10):
Vážené pani poslankyne, vážení páni poslanci, takže budeme pokračovať v rokovaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z. (tlač 1111). Pýtam sa, kto sa hlási do rozpravy ústne. Pani poslankyňa Sabolová, pán poslanec Paška, pán poslanec Chovanec. Končím možnosť prihlásiť sa ústne do rozpravy. Ako prvá pani poslankyňa Sabolová, nech sa páči.
T. Cabaj, podpredseda NR SR: (2009-09-11):
Pán poslanec Slafkovský bol posledný prihlásený do rozpravy, s faktickou sa hlási pán poslanec Halecký. Končím možnosť prihlásiť sa s faktickou  poznámkou. Nech sa páči, pán poslanec, máte slovo.
Viskupič, Jozef, poslanec NR SR (2015-05-20):
Ďakujem. Ja som túto tému opakovane v pléne zachytil a je pravdou, že je to veľmi dôležitá téma a som rád, že tá vytrvalosť skutočne je a možno existuje niekoľko argumentov, veľa som z nich počul, len ja mám pocit, že ten apel, ktorý sa možno snažíš vyvolať aj tými rečníckymi otázkami, ako keby nepadal na úrodnú pôdu. Ja neviem, či sa to objaví v balíčku, alebo neobjaví, myslím si, že tuná dokonca budete zdielať absolútne rovnaký alebo veľmi podobný názor aj s Peťom Pollákom a myslím si, a preto aj tá prítomnosť pri tvojich prejavoch na túto tému v pléne, že je veľmi dôležitá, pretože hovorí v zásade o jednej veci, a to, že vidíme kúsok cez dekádu alebo možno cez dve, pretože tá realita, ktorá príde, ak tento proces nenastavíme dobre, nás môže veľmi nepríjemne vyfackať. Potom som sa dozvedel, že si sa pýtala na nejaké štatistické čísla. Ich poznám, len ja sa chcem ospravedlniť, keďže som predseda jedného, ako opozičný poslanec, jedného z výborov a tuná naši kolegovia z výborov vládnych alebo vládni poslanci si veľmi nepozerajú, aj keď s dvojmesačným predstihom oznámim zasadnutie výboru, tak sa dozviem nakoniec, že do môjho výboru idú zasadať ďalšie dva, ktorých som členom alebo ostatní poslanci. Tak sa ospravedlňujem, ale riešil som toto.
Prostredník, Ondrej, poslanec NR SR (2024-02-06):
Ďakujem pán predseda. Bea, ďakujem ti veľmi pekne za tvoje vystúpenie aj za to, že si prišla s konkrétnymi návrhmi, ako vyriešiť tento veľký problém. 	Ja považujem naozaj za alarmujúce, že sa v našej spoločnosti nevieme zhodnúť na definícii násilia, že nám to trvá už tak dlho. Ja si myslím, že to má aj isté kultúrne korene. Chcem hovoriť o koncepte manželských povinností. To je čosi, v čom si myslím, že práve chlapci, ale aj dievčatá sú často vychovávané v domácnosti, že teda existuje čosi také ako manželská povinnosť, teda sexuálny styk v manželstve, v partnerskom vzťahu musí byť a o tom sa nediskutuje. A niekde tuná potom pramení aj to, že násilie, ktoré je spojené s vymáhaním tejto kvázi ako keby povinnosti, sa neberie za násilie a prerastá to často do absurdných rozmerov, kde obete takéhoto násilia, ktoré pramení z tohto kultúrneho konceptu manželskej povinnosti, to potom neohlasujú, lebo to berú tak, že to tak musí byť a sú tak vlastne vychovávané. Je pritom známe, že násilie podľa toho stereotypného scenára, že to je ako keby nejaký náhodný násilník, ktorý niekde v tmavej uličke zaútočí na ženu, že to sa týka 12 % násilných činov, 88 % sexuálneho, sexualizovaného násilia sa deje doma a medzi ľuďmi, ktorí sa poznajú. A toto je potrebné zmeniť. (Potlesk.)
R. Fico, predseda vlády SR: (2009-04-23):
Všetci tvrdia, že je to úspech. Tie dve vlny boli naozaj úspechom. Títo páni tvrdia, že to je hlúposť. To znamená, všetci sú hlúpi na svete. Všetky krajiny Európskej únie, ktoré zaviedli šrotovné, ktoré chcú byť solidárne, všetci sú hlúpi. Len tu je veľká múdrosť, ktorá tvrdí, vyhodené peniaze. Nie, bol to úspech nielen z hľadiska nášho príspevku k podpore automobilového priemyslu. Bol to jasný prejav solidarity Slovenska a ukázali sme sa ako zodpovedná európska krajina. Ale treba povedať aj to, že pokiaľ ide o šrotovné, tak analýzy ukazujú, že by malo byť finančne samonosné, pretože pokiaľ ide o DPH a ďalšie poplatky, tak by to malo vykryť všetky náklady, ktoré boli spojené so šrotovným. Takže šrotovné je veľký úspech a môžu o tom opozičníci rozprávať, čo chcú. Ďakujem pekne. (Potlesk.)
V. Švidroň, poslanec: (2008-10-28):
Bolo tu nesprávne povedané, že dejepis maďarský alebo vlastiveda sa má učiť v maďarčine. To je práve v maďarskom jazyku vyučovanie o realitách, o slovenských geografických názvoch, keď je to vlastiveda dejepisu v Slovenskej republike a tak ďalej. Takže... (Vystúpenie prerušené časomierou.)
Tabák, Romana, poslankyňa NR SR (2021-05-06):
Ďakujem veľmi pekne.
Petrík, Simona, poslankyňa NR SR (2019-12-03):
Ďakujem. Ďakujem Zuzke za jej prejav. Ja by som ju len doplnila k tomu zdraviu ženy, o ktorom hovorila aj Janka Cigániková, v podstate aj pán Zelník, ktorý na začiatku veľmi správne argumentoval, že teda toto je naozaj nedobrý návrh, a ja sa dosť čudujem, že vám nevadí, že vyradenie tabletky po zo zoznamu liekov, ktoré nemusia byť na predpis, sa vám nezdá život ohrozujúce pre ženy a že sa vám to ako lekárovi nezdá zvláštne, pretože naozaj presne to, čo hovorila Janka, vyradiť takýto liek z takéhoto zoznamu znamená, že tie ženy budú jasne ohrozené na zdraví, možno aj na živote, pokiaľ nebudú mať dostatočný a dostupný prístup k takejto tableťke, k takejto tabletke. Takže ja by som očakávala od vás oveľa profesionálnejší prístup, pán Zelník, ešte aj pri tomto, pri tomto konkrétnom návrhu.
Danko, Andrej, predseda NR SR (2016-10-11):
Ďakujem, pán poslanec. Pýtam sa, či sa niekto chce prihlásiť do rozpravy ústne. Uzatváram možnosť prihlásenia do rozpravy ústne, prihlásil sa pán poslanec Martin Fecko. Nech sa páči, pán poslanec.
Demian, Jaroslav, poslanec NR SR (2014-11-26):
Ďakujem za slovo. Vážený pán predseda, v rozprave... (Ruch v sále. Prerušenie vystúpenia predsedajúcim.)
Grendel, Gábor, podpredseda NR SR (2021-06-15):
Na vystúpenie pána ministra vnútra 22 faktických poznámok. Končím možnosť prihlásiť sa s faktickými poznámkami. Ako prvý pán poslanec Ľuboš Blaha.
Blanár, Juraj, podpredseda NR SR (2022-09-29):
Pán poslanec Viskupič s faktickou poznámkou.
Danko, Andrej, predseda NR SR (2016-12-08):
Poslanec Martin Glváč.
Blanár, Juraj, podpredseda NR SR (2022-12-05):
Ďakujem, pani spoločná spravodajkyňa. Otváram rozpravu v druhom čítaní o tomto návrhu zákona. Konštatujem, že písomne sa nikto neprihlásil do rozpravy. Má niekto záujem sa prihlásiť ústne do rozpravy? Ak áno, môže tak urobiť teraz. Konštatujem, že nikto viac, uzatváram možnosť prihlásiť sa do rozpravy. Ako jediná je prihlásená pani navrhovateľka Kozelová, ktorej udeľujem slovo. Nech sa vám páči.
P. Hrušovský, predseda NR SR: (2002-12-11):
(Hlasovanie.) 144 prítomných, 78 za návrh, 66 proti. Konštatujem, že sme schválili návrh uznesenia uvedený pod č. 2. O slovo požiadal pán podpredseda vlády a minister financií Ivan Mikloš.
P. Paška, predseda NR SR: (2009-04-23):
(Hlasovanie.) 139 prítomných, 54 za, 59 proti, 25 sa zdržalo, 1 nehlasoval. Tento návrh sme neschválili.
Glváč, Martin, podpredseda NR SR (2019-05-21):
Pýtam sa, či sa chce do rozpravy prihlásiť niekto ústne. Tri poslankyne. Končím možnosť prihlásiť sa. Ako prvá, pani poslankyňa Vaľová, nech sa páči.
M. Hort, podpredseda NR SR: (2009-02-10):
A opäť dávam slovo predsedovi výboru pre financie, rozpočet a menu poslancovi Jozefovi Burianovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Nech sa páči, pán predseda výboru.
Heger, Eduard, poslanec NR SR (2017-12-13):
A ešte ste mi vrátili. Ďakujem pekne. Tak už len aby som dokončil myšlienku, teda keď k tej vianočnej atmosfére máme, tak že mi tam chýba ešte teda tá zapálená jedna svieca, ale ináč je to okej. Ďakujem.
M. Číž, podpredseda NR SR: (2009-04-15):
Pán minister ešte zostane, pretože ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov . Vládny návrh zákona má parlamentnú tlač 1023 a návrh na pridelenie výborom je v rozhodnutí predsedu č. 1055. Pán minister, máte slovo, uveďte vládny návrh zákona.
B. Bugár, podpredseda NR SR: (2004-09-23):
Teraz dávam slovo predsedovi výboru pre financie, rozpočet a menu poslancovi Pálovi Farkasovi, aby informoval Národnú radu o výsledku rokovania výborov o tomto vládnom návrhu. Pán predseda, nech sa páči, máte slovo.
Kyselica, Lukáš, poslanec NR SR (2023-06-15):
Týmto sme hlasovali o všetkých pozmeňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Hlina, Alojz, poslanec NR SR (2015-12-01):
Ďakujem veľmi pekne. Ja chcem potvrdiť slová pána Galka. V sobotu stáli na tom parkovisku, ja som si to všimol, ja som vtedy prechádzal cez Stupavu, naozaj pred tým parkoviskom, pred tým supermarketom policajti a blikala tam tá húkačka. Aj som hovoril manželke, že ktovie, čo sa tam stalo. (Smiech v sále.) Ale dlhšie sa smejte, lebo to bolo tak vtipné, že ja sa večer budem smiať, lebo mne to dôjde až večer. Ale, viete, takto to poviem, vybudovali svoju politickú kariéru fašisti na nenávisti, komunisti na závisti a naši kaviároví socialisti v tom našli tretiu emóciu, na ktorej sa dá postaviť slušná politická kariéra. A to je strach. To je podsúvanie strachu medzi obyvateľstvom. A ja si viem predstaviť takú chuderu babku v Smižanoch alebo v Tesárskych Mlyňanoch, alebo v pekelných neviem Ďarmotách, alebo v Slovenských Ďarmotách, ako sa pozerá na tú televíziu a vidí tam toho hrdinského Roberta, jedného alebo druhého, vidím tam proste ten výraz v očiach, ako všetkých ochráni. Aj vtedy aj ja by som asi uveril, že je to naozaj tak, len sa bojím, že vám to zachutí, že popritom to pôjde ako cunami, že popritom sa zmätú iné veci. Toho sa trošku bojím. A bojím sa a mám aj strach, keď vidím, aký mentálny trust ste sem dokázali doniesť a koľko z toho mentálneho trustu sem príde po voľbách a budete všetko ešte obhajovať toto, čo sa udialo na emócii strachu. Naozaj vy ste vytvorili emóciu strachu, zachutilo vám to, agentúry sa už zjednocujú na tom, že to funguje. A bojím sa, že vám to zachutí.
Grendel, Gábor, podpredseda NR SR (2021-11-09):
S faktickou poznámkou pán poslanec Milan Potocký.
Blanár, Juraj, podpredseda NR SR (2021-03-31):
Páni poslanci, je mi to veľmi ľúto, ale vidím, že nemáte záujem jednoducho o to, aby sme ukončili tento bod, takže poprosím, pán poslanec Susko, aby ste prerušili svoju reč. Prerušujem rokovanie o tomto bode a o dve minútky pristúpime k hlasovaniu o všetkých prerokovaných bodoch. Mrzí ma to, že ste takýmto spôsobom neumožnili pánovi kolegovi dokončiť, mohli sme mať bod za sebou, ale rešpektujem vaše rozhodnutie, aj keď si myslím, že to nie je celkom úctivé. Vážené panie poslankyne, páni poslanci, skôr ako otvorím hlasovanie, dva procedurálne návrhy. Ako prvý pán poslanec Jaroslav Karahuta. Nech sa páči.
Danko Andrej, podpredseda NR SR (2023-11-23):
Pán poslanec, čas neplynie.
Grendel, Gábor, podpredseda NR SR (2020-11-03):
S faktickou poznámkou na vystúpenie pána poslanca Osuského pán poslanec Dostál, nech sa páči.
P. Hrušovský, podpredseda NR SR: (2002-02-21):
Neschválili sme pod poradovým číslom 32 pozmeňujúci návrh pána poslanca Kandráča. Š. Šlachta, poslanec: Ďalším návrhom, o ktorom budeme hlasovať, je návrh č. 33.
Kvorka, Ján, poslanec NR SR (2017-10-12):
Ďakujem za slovo. Vážený pán predsedajúci, v rozprave k uvedenému návrhu zákona vystúpili traja pani poslanci, pán poslanec Simon, pán poslanec Fecko a pani poslankyňa Zemanová, pričom bol podaný jeden pozmeňujúci návrh pána poslanca Martina Fecka. Keďže boli včera v rozprave podané pozmeňujúce návrhy v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
T. Cabaj, podpredseda NR SR: (2009-10-21):
Pán poslanec bol jediný prihlásený do rozpravy, s faktickou poznámkou majú záujem reagovať poslanci Slafkovský, Vaľová, Halecký, Sárközy. Končím možnosť prihlásiť sa s faktickou poznámkou. Slovo má pán poslanec Alexander Slafkovský.
Grendel, Gábor, podpredseda NR SR (2021-10-20):
Dve faktické poznámky na vaše vystúpenie. Nech sa páči, pán poslanec Peter Pollák.
P. Paška, predseda NR SR: (2008-07-03):
Takže, pán Frešo, budete pokračovať alebo pán Brocka sa hlási. Mne je ľúto, bude pokračovať pán Frešo. Ja vám nemám na základe čoho dať slovo teraz. Takže, keď skončí pán Frešo, ja vám veľmi rád dám slovo, pán poslanec. Nech sa páči, pán poslanec.
Laššáková, Jana, podpredsedníčka NR SR (2012-10-23):
Pán poslanec Kamenický, nech sa páči.
Dostál, Ondrej, poslanec NR SR (2020-09-17):
Nuž, to sa tak stáva, že ľudia sa necítia byť tým, čím sú. Podľa mňa ste fašisti, že sa tak necítite alebo že sa za to hanbíte, alebo že sa za to ohradzujete, no tak nemali ste, nemáte byť vo fašistickej strane, nemáte byť poslancami za fašistickú stranu. Môžme sa potom o tom baviť. Môže sa vám to nepáčiť, môžte tomu protest, proti tomu protestovať, môžte sa voči tomu ohradzovať, ale to je tak asi všetko, čo s tým môžete robiť. A, áno, ja nemám nejako potrebu sa zdraviť s fašistickými poslancami. So smeráckymi poslancami sa zdravím, aj keď mám výhrady, výhrady k tomu, ako sa SMER správal pri moci, ale nie sú to fašistickí poslanci, takže rozlišujem. Áno, nezdravím sa s fašistickými poslancami. Nemyslím si, že je to neslušné. Neslušné je byť fašistom. Pán poslanec Saloň, ja vás, v tomto prípade som nechcel nič kádrovať, len som sa chcel spýtať, aký je pohľad strany SMER – sociálna demokracia na to, ako majú byť rozdelené výbory medzi opozičných poslancov, medzi poslanecké kluby alebo skupiny poslancov, ktoré sú zvolené. Čiže ja som iba položil, položil otázku a predpokladal som, že mi odpoviete, že, áno, takto sme sa dohodli aj s tými zo SMER-u dva, teda z 
HLAS-u, že, že všetky miesta obsadíme my alebo, alebo jeden, dva výbory pripadnú im, alebo nedohodli sme sa, ale, ale urobme to tak. Ja som sa vás iba pýtal, že ja som vám, ja som vám nikoho nekádroval, chcel som vedieť, že či existujú nejaké dohody, alebo akým spôsobom sa bude postupovať. Ďakujem.
Sulík, Richard, predseda NR SR (2010-12-10):
Ďakujem pekne. Na faktickú poznámku reaguje pán poslanec Ďurkovský.
Gašpar, Tibor, poslanec NR SR (2024-02-08):
Budeme hlasovať o bode 70 druhého pozmeňujúceho návrhu poslanca Galka.
Blanár, Juraj, podpredseda NR SR (2021-10-20):
Pán poslanec Suja, nech sa páči.
Žiga, Peter, podpredseda NR SR (2023-12-20):
Za poslanecký klub KDH vystúpi pán poslanec Hajko.
Sulík, Richard, podpredseda vlády a minister hospodárstva SR (2022-05-20):
Ďakujem pekne. Tak skúsim byť stručný. Na tie nezmysly, čo tu porozprávali páni Kuffovia a na moje prekvapenie aj pán Kuriak, lebo o ňom som mal vyššiu mienku, nebudem reagovať vôbec, to nemá žiaden zmysel. Začnem od konca. Pán Krajčír, no hovoríte, že mohol som si to uplatniť vo vláde. Kde je? Odišiel? (Reakcie z pléna.) Tam sedí, aha, hore. Mohol som si to uplatniť vo vláde, no nebolo kedy. Ja som dostal v utorok o deviatej večer podklad, takže nebolo kedy si to uplatniť. K tomu návrhu, áno, prebrali sme s ÚRSO aj takéto typy, ja si nemyslím, že je na tom niečo zlé. Ako neviem ani, prečo to zosmiešňujete, že prečo je to zlé, aby ľudia, nabádať ľudí k tomu, aby šetrili. Však to je normálne. Toto som nepochopil, čo ste tým chceli povedať. A pripomínam, bol som to ja spolu s Marcelom Klimekom, s ktorým sme pretlačili to, že dva roky nestúpne cena elektriny. Ešte aj toto by ste mohli povedať, čo je asi miliónkrát hodnotnejšia vec ako hento. Peter Cmorej, ten návrh je výborný (povedané so smiechom), že poďme vyhodnocovať aktivitu, len kto to vyhodnotí, vieš, tých jednotlivých ministrov? Čiže to je, samozrejme, že nerealizovateľné. Teraz ďalej, Peter Kremský, že SaS vetuje len dane. No kebyže, teda že vetujeme všetko možné, si hovoril. Kebyže to robíme, tak ten návrh sem nepríde. My sme povedali, nebudeme ho vetovať, budeme proti, vyjadríme sa proti, ale nebudeme ho vetovať, a myslím, že toto ocenil aj Igor Matovič. A potom, pán Čepček, hovoríte, že mestá sa nedelia o peniaze na voľnočasové aktivity. No tak s tým treba niečo robiť a tam dávno sa mohli nastaviť rozumnejšie pravidlá, ale teraz takto zobrať, z večera do rána im zobrať pol miliardy eur ja považujem za veľkú chybu. Pánovi Kočišovi chcem aj ostatným povedať, že užitočnými idiotmi som myslel poslancov za ĽSNS a tých ešte nejakých, čo tu voľne sa pohybujú, ale... (Prerušenie vystúpenia časomerom.)
Bagačka, Michal, poslanec NR SR (2017-12-06):
Ďakujem za slovo. Myslím, že, pán minister, dobre bolo vystihnuté, resp. povedané na viacerých, vo viacerých častiach toho, toho príspevku, ten dvojaký meter. My tu naozaj sedíme, jasné, že máme rôzne politické videnia a mali by sme sa snažiť odosobniť a nehovoriť, ja toto môžem, ale vy to teda nemôžete. Jedna z takých vecí je možno to, že počuť obidve strany, to je dosť dôležité. Keď som tak počítal, tak aj z opozície, ktorá vlastne iniciovala toto odvolanie, bolo okolo 15-20 ľudí väčšinou tých istých. Ja som sa snažil vypočuť aj pána Rajtára, aj vás pán, pán minister, a snažil som si spraviť nejaké, nejaké resumé. Samozrejme, okrem toho, že sa, že sa aj jedna, aj druhá strana venuje jednotlivým ľuďom, myslím, že ste dobre zareagoval aj na jednotlivé obvinenia. A kto chcel počúvať, tak počúval a mohol si spraviť z toho nejaký ten svoj názor. Ja, aj keď, samozrejme, budete hovoriť, že teda názor, obhajovať, pána ministra som si prisvojil, áno, prisvojil. Ale dokonca ma napadlo, aj taká vec, pán Rajtár, nie je vám po tom celom prejave tam trápne sedieť? Ďakujem.
Muránsky, Peter, poslanec NR SR (2011-10-19):
Pán predseda, v rozprave vystúpil jeden poslanec, nepredniesol žiaden pozmeňujúci návrh. Nakoľko sme neschválili spoločnú správu výborov, navrhujem takýto postup hlasovania: Najprv budeme hlasovať o bodoch 1, 2, 3 pripomienok pána prezidenta, ktoré spolu súvisia.
Pellegrini, Peter, predseda NR SR (2015-05-22):
Ďakujem pekne. S faktickou poznámkou na vaše vystúpenie pán poslanec Martvoň, nech sa páči.
Blaha, Ľuboš, podpredseda NR SR (2024-01-09):
Pán poslanec Marek Lackovič.
Blaha, Ľuboš, podpredseda NR SR (2023-11-16):
Pani poslankyňa Andrea Turčanová, nech sa páči.
Danko, Andrej, predseda NR SR (2019-12-05):
Ďakujem. Poslanec Heger.
Pčolinský, Peter, podpredseda NR SR (2023-06-27):
Ďakujem, pani poslankyňa. Na vaše vystúpenie je jedna faktická poznámka. Pán poslanec Vetrák.
Laurenčík, Milan, podpredseda NR SR (2022-02-15):
Ďalším písomne prihláseným rečníkom do rozpravy je pán poslanec György Gyimesi. (Reakcia navrhovateľky.) Ešte predtým, samozrejme, pani navrhovateľka. Nech sa páči.
B. Bugár, podpredseda NR SR: (2005-05-18):
K. Ondriaš, poslanec: Ďakujem za slovo. Páni poslanci, predstavte si, že by bolo len 50 % pravdy na tom, čo tu bolo dnes povedané. Ja som z toho v pomykove a pýtam sa sám seba, kde sú až hranice súčasnej demokracie? Ďakujem.
Jurinová, Erika, podpredsedníčka NR SR (2013-12-16):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi.
Figeľ, Ján, podpredseda NR SR (2013-01-29):
Ďalšia faktická, Alojz Přidal.
Krištúfková, Petra, poslankyňa NR SR (2016-09-21):
Ďakujem za slovo. Dobrý deň prajem. Vážený pán predsedajúci, vážené panie poslankyne, vážení páni poslanci, návrh zákona rozširuje možnosť poberania príspevku za osobnú asistenciu aj pre manžela, manželku, rodičov alebo fyzickú osobu, ktorá prevzala dieťa do starostlivosti nahrádzajúcej starostlivosť rodičov na základe rozhodnutia súdu, alebo fyzickú osobu, ktorú súd ustanovil za opatrovníka fyzickej osoby s ťažkým zdravotným postihnutím, deti, starých rodičov, vnúčatá, súrodencov, nevestu, zaťa, svokru a svokra, teda o osoby, ktoré sa v širšom slova zmysle považujú za rodinu. Osobná asistencia má pomôcť osobe s ťažkým zdravotným postihnutím v činnostiach, ktoré zlepšia kvalitu jej života, podporujú jej vlastnú aktivitu a dávajú šancu na lepšie uplatnenie pri vykonávaní jej funkcie v rodine, pri vzdelávaní, v zamestnaní alebo pri záujmoch vo voľnom čase. Túto pomoc dostávajú najmä z prostredia rodiny v širšom slova zmysle, preto je cieľom návrhu zákona rozšíriť možnosť poberania príspevku za osobnú asistenciu aj pre členov tzv. širšej rodiny, ktorí tieto asistenčné služby aj reálne každodenne vykonávajú. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, a s právom Európskej únie. Ďakujem a hlásim sa do rozpravy.
Laššáková, Jana, podpredsedníčka NR SR (2015-06-18):
Pani podpredsedníčka, poprosím vás, no nekomunikujte.
P. Paška, predseda NR SR: (2007-09-04):
Nech sa páči, pán poslanec Ivančo. Zapnite pána poslanca Ivanča.
P. Paška, predseda NR SR: (2007-10-25):
(Hlasovanie.) 81 prítomných, 79 za, 2 proti. Konštatujem, že návrh pána poslanca Lebockého sme odsúhlasili.
Andrejuvová, Anna, poslankyňa NR SR (2021-04-30):
Ďakujem pekne, pán predsedajúci. Pán vicepremiér, milý Igor, ty si pochválil svojich ministrov za to, že si na nich hrdý. Ja by som ti chcela povedať aj za svojich kolegov v poslaneckom klube, určite aj na ministerskom klube, aj ľudia, ktorí ťa podporujú, že my sme hrdí na teba, že ti stále išlo a ide o zdravie a životy iných a že si robil všetko, čo si vedel a mohol v danej situácii. Ty si celý život, aj v opozícii, aj ako premiér, bral túto prácu ako službu pre iných a to je tá najpodstatnejšia vec v práci politika, v politike. Viem, že túto službu pre ľudí ukazuješ a ukážeš ešte aj na ministerstve financií.
Hlina, Alojz, poslanec NR SR (2015-05-29):
Ďakujem veľmi pekne. Naozaj sú to paradoxy, ktoré načal aj pán Osuský, že sociálna, socialistická alebo aká to vlastne ste vláda, vydáte proste tých ľudí do rúk proste monopolom a takýmto, by som povedal, až obludným spôsobom, bez možnosti návratu, bez možnosti reverzu. Hej? A tu je úplne prirodzené sa monopolom správať ako monopol. To je proste, to nemusíte ani knižky čítať. Ak je niekto monopol, tak sa správa ako monopol. A monopol sa správa tak, že maximalizuje svoje zisky, pán Číž. To by sme o tom prípadne mohli dať aj teoretickú debatu. Čo tým chcem povedať? Že je to nezdravé vytvoriť také podmienky, aby monopoly mali takú moc v rukách, ale nie nad bohatými, ale monopoly majú takúto moc v rukách nad tými, v zásade v tých barákoch nebývajú oligarchovia. Oligarchovia si kúria svojím tepelným čerpadlom, ale tam žijú biedni ľudia, častokrát z dôchodku, a vydať týchto ľudí do rúk monopolom, to spravila, ja teraz, čo ste? Jaká ste to vlastne vláda? Sociálna, socialistická? Alebo ja už tomu, neviem, lebo politologicky vás neviem zaradiť, lebo to sa ani v zásade nedá. Pravdou však je, že ste to urobili. Skutočne ste urobili, tisíce biednych ľudí, ktorí žijú v tých panelákoch, ktorí proste, pre nich náklady na teplo a teplú vodu sú podstatným nákladom z celého príjmu, tak ste ich vydali do rúk monopolu. Normálne ste to posvätili, posvätili ste to, zahlasovali ste za to a nerozpakujete sa, dokonca neviem, či aj niekto hádam možno aj nevystúpi a povie, že je to úplne v poriadku. Ľuďom treba pre túto chvíľu len toto povedať: Naozaj, monopol sa z princípu správa ako monopol a nebol by to monopol, keby nemal záujem maximalizovať svoje zisky. A presne to robia a vy ste im presne to zákonné prostredie vytvorili.
Pellegrini, Peter, predseda NR SR (2015-06-16):
Prezentujme sa a hlasujme o tom, že Národná rada schváli vrátený zákon v pôvodnom znení. (Hlasovanie.) Prítomných 136 poslancov, za hlasovalo 84 poslancov, proti 39, zdržalo sa 13 poslancov. Konštatujem, že Národná rada po opätovnom prerokovaní schválila novelu zákona č. 461/2003 Z. z. o sociálnom poistení, vrátenú prezidentom Slovenskej republiky. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 513/2009 Z. z. o dráhach, tlač 1571, je to bod 9 schváleného programu. Poprosím teraz pána poslanca Kolesíka, aby uvádzal návrh na hlasovanie. (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1571.)
Bugár, Béla, podpredseda NR SR (2017-10-13):
Pán poslanec, to si vyprosím!
Vaňová, Jarmila, poslankyňa NR SR (2021-11-04):
Ďakujem pekne za slovo. Pán poslanec Kuffa, už to tu odznelo, ale, ale ja to rada zopakujem. Nielen vy vo svojom prejave, ale aj iní vaši predrečníci hovorili o tom, že tu máme nejaké ekoteroristické mimovládky, ktoré sa pripravujú rozkradnúť niekoľko miliónov. Tak ja sa musím zastať mimovládnych organizácií, tretieho sektora, ktorí sa snažia alebo pracujú na tom, aby ochraňovali našu prírodu, aby ju zveľaďovali, zveľadili, aby ju zachránili pre ďalšie naše generácie, a nemyslím si, že oni sú tou škodnou, pretože tretí sektor, viete, je dôležitý v každej demokratickej krajine, pretože plní úlohu tam, kde zlyháva štát. A myslím si, že práve tretí sektor aj, aj vyburcoval jednak tú diskusiu aj vo verejnosti, za čo ja im chcem poďakovať, za ich veľkú snahu, pretože mnohých týchto aktivistov osobne poznám. Poznám ich prácu, poznám to, čím sa zaoberajú, poznám ich, ich, ich nasadenie a, a v to, v čo veria. Takže myslím si, že je dôležité chápať, kto tu je ten terorista a kto tu je ten rozkrádač, pretože je to asi na opačnej strane. Mnohí veľkomožní páni a mnohí, mnohí ľudia, ktorí sa cítia byť privilegovaní, tak užívajú a ničia tieto, to naše spoločné bohatstvo. Myslím si, že je načase s tým prestať a štát má prevziať za to zodpovednosť. Ďakujem.
M. Maďarič, minister kultúry SR: (2007-06-28):
Vážený pán poslanec, ministerstvo kultúry rozpracúva model infraštruktúry verejnoprávnych médií s cieľom vytvoriť optimálny legislatívny, finančný a organizačný rámec fungovania verejnoprávneho rozhlasu a televízie. Slovenský rozhlas je do tohto procesu zapojený a dúfam, že v takomto konštruktívnom prístupe bude aj pokračovať. Zákon o Slovenskom rozhlase v ustanoveniach § 21 demonštratívne uvádza príjmy, medzi ktoré patrí aj transfer zo štátneho rozpočtu podľa zákona o štátnom rozpočte na príslušný rok, určený na úhradu výdavkov na zabezpečenie vysielania v pásme stredných vĺn. Neznamená to však automaticky príspevok zo štátneho rozpočtu, a to najmä s poukazom na uznesenie vlády Slovenskej republiky ešte z roku 2003, ktorým už od Slovenského rozhlasu nepožaduje zabezpečovanie vysielania v krízových situáciách v pásme stredných vĺn. Z tohto vyplývala aj v zákone istá možnosť, aby štát na tieto stredné vlny prispieval. Pritom je potrebné zohľadniť aj takúto požiadavku vo vzťahu k pravidlám hospodárskej súťaže. Dovolím si poznamenať, že vysielanie programovej služby Slovenského rozhlasu v pásme stredných vĺn je služba poslucháčom na území Slovenskej republiky, teda platiteľom poplatkov, z čoho vyplýva, že by nemalo byť saturované z prostriedkov štátneho rozpočtu, ale má byť platené z koncesionárskych poplatkov. V opačnom prípade by bola predmetná služba platená zo strany občanov dvakrát, z rozpočtu aj z poplatkov. Ja som sa z médií dozvedel, že generálna riaditeľka Slovenského rozhlasu bez vedomia Rozhlasovej rady vypovedala zmluvu o technickom zabezpečení vysielania na stredných vlnách. Likvidáciu existujúcej štruktúry vysielacích okruhov a opakované prerozdeľovanie vysielacích frekvencií nepovažujem za vecne odôvodnené riešenie finančných problémov Slovenského rozhlasu. Vedenie Slovenského rozhlasu so súhlasom Rozhlasovej rady neuvážene sústredilo práve vysielanie pre národnostné a etnické menšiny na vysielanie prostredníctvom stredných vĺn. Dúfam, že prijímané rozhodnutia Slovenského rozhlasu v spolupráci s Rozhlasovou radou povedú k zvýšeniu kvality vysielania a prípadná redukcia rozsahu verejnej služby v oblasti rozhlasového vysielania bude odstránená. Musím povedať, že je iba na vedení Slovenského rozhlasu a Rozhlasovej rady, aby Slovenský rozhlas plnil a vykonával všetky činnosti tak, ako to ustanovuje zákon a v tomto ho nijakým spôsobom nemôže ovplyvňovať a nemôže do toho zasahovať ani premiér, ktorého spomínate v otázke, ani vláda. Ministerstvo kultúry pripraví nové legislatívne podmienky na vysielanie verejnoprávnych médií. Je však predovšetkým na vedení týchto inštitúcií, ako koncepčne a vo vzťahu k poslucháčovi naplnia svoje poslanie ako služby verejnosti. Musím povedať, že v súčasnosti veľká časť verejnosti a stálych poslucháčov Slovenského rozhlasu vyjadruje skôr nespokojnosť s napĺňaním tohto poslania. Skončil som, pán predsedajúci.
Zmajkovičová, Renáta, podpredsedníčka NR SR (2014-06-03):
Pán poslanec Hraško.
Lipšic, Daniel, poslanec NR SR (2014-11-10):
Pani predsedajúca, to je podľa mňa trošku vážnejšia vec, lebo podľa našej ústavy a zákona o rokovacom poriadku sú schôdze Národnej rady verejné. A verejnosť znamená, že sa aj prenášajú cez internet. Toto nie je utajovaná schôdza. A to znamená, že ak technici len uvedú, keď nejde prenos, že dôvod, napríklad, že vystupuje opozičný poslanec, to, dobre (reakcia z pléna), proste tak, tak to si myslím, že to nie je verejnosť schôdze. Preto vás chcem osobne poprosiť, keďže naozaj ide o to, aby tie schôdze boli verejné a teda by mala  k nim verejnosť prístup, aby sa buď naozaj urobila náprava, alebo sa na tých päť minút prerušila schôdza. V tejto dobe asi nie je problém technicky zabezpečiť prenos cez internet tohoto pléna. Ale, ale schôdze sú verejné, a tým, že ten live stream nejde, je porušovaná podľa mojej mienky ústava a zákon o rokovacom poriadku. Tie schôdze proste nie sú verejné.
Poliačik, Martin, poslanec NR SR (2010-10-15):
Nie som si úplne vedomý toho, akým spôsobom to bude, pán Fronc, financované, ale som si vedomý toho, že mnohé z týchto vecí sa dajú pokrývať zo zdrojov Európskej únie, že na to sa dajú čerpať eurofondy, takže predpokladám, že ministerstvo spraví niečo v tejto veci. A, pán kolega Mikolaj, ja s vami súhlasím, že to bol návrh ZMOS-u, podľa ktorého bolo to nariadenie prijaté. Po tom, čo bolo prijaté, nám prišlo veľmi veľa signálov, že mnohé samosprávy využijú peniaze, ktoré im budú pridelené, ani nemajú centrá voľného času, a tým, že tie peniaze nie sú viazané, ktoré dostávajú na činnosť centier voľného času, tak ony ich môžu použiť prakticky na čokoľvek. A potom je otázne, a opäť sa k tomu vraciame, kto je cieľová skupina? Či cieľovou skupinou sú samosprávy, ktoré takýmto spôsobom, ja verím, že v časoch krízy potrebujú sanovať svoje rozpočty, ale je... (Reakcia z pléna.) No je otázne, no mnohí to na školstvo nepoužili. Tým pádom sa stáva, že tam, kde predtým boli peniaze využité v prospech detí a pedagogických pracovníkov, tak už nebudú a mnohé obce, ktoré dovtedy nečerpali peniaze, pretože nemali dostatok činnosti pre deti a mládež, tak dostanú nejaké peniaze, ale využijú ich na iný účel. Ďakujem.
Hrušovský, Pavol, podpredseda NR SR (2010-09-09):
Pán predseda parlamentu Sulík. Nech sa páči.
Galis, Dušan, poslanec NR SR (2015-09-23):
Ďakujem pekne za slovo. Ja som veľmi rád, že táto téma bude témou dnešného dňa, a som hlboko presvedčený o tom, že – slovenský šport – treba, aby bol lepšie financovaný a, samozrejme, aby tie financie boli pod kontrolou. Pozrite sa, za posledné obdobie sa teraz stavajú futbalové štadióny, hokejové štadióny, čiže aj tá kultúra na tých štadiónoch je absolútne iná. Bol som na štadióne Spartaka Trnava, keď to porovnám s tou kultúrou vtedy a teraz, je to neporovnateľné. Ja si myslím, že aj ľudia sa naučia chodiť aj s deťmi na štadióny, budú fandiť svojim klubom, budú fandiť svojim športovcom, budú mať svoje idoly a tak ďalej, ale bez toho, aby dieťa nemalo vytvorené podmienky, aby nemalo postarané o svoj tréningový rast, ja si myslím, že bez financií to dneska nejde. Dobre povedal pán Érsek, že musia tam byť aj to zdravotníctvo, kontrolovať tie deti proste, je to veda. Ale potom sa nám veľmi dobre rozpráva, veľmi dobre sa nám podáva ruky a dobre sa nám fotí potom so športovcami, ktorí niekedy obetujú svoje zdravie, ale sú hrdinovia tejto krajiny. Ešte raz poviem, takých športovcov, ako dneska máme na Slovensku, si myslím, treba veľmi, veľmi vážiť, lebo sú to zlaté ikony tejto krajiny. Ďakujem pekne.
P. Hrušovský, predseda NR SR: (2005-10-25):
Ľ. Lintner, poslanec: Pán predseda, treba hlasovať o uznesení, ktoré som prečítal na konci informácie, ktoré berie na vedomie skutočnosti, ktoré vyplývali z rozhodnutia prezidenta republiky, z vášho rozhodnutia a berie to uznesenie na vedomie – informáciu mandátového a imunitného výboru.
Gašpar, Tibor, poslanec NR SR (2024-02-08):
Ďalej budeme hlasovať o bode 47 pozmeňujúceho návrhu poslanca Matoviča.
Remiášová, Anna, poslankyňa NR SR (2021-06-22):
Zajtra o 11.00 hod.
Hlina, Alojz, poslanec NR SR (2015-11-24):
Ďakujem pekne. Človek keď tak by sa zamyslel nad tým a pokúsi sa to vizualizovať, ako to asi prebiehalo, ktorí emisári šli ku chlapcom s tým, že chalani aby počúvali, tak sa veci majú, naozaj je potreba teraz urobiť niečo, lebo, viete, tie voľby ja neviem idú, tak im tu akože škripnú, všimnite si, ja som teda nezachytil žiadnu hysterickú reakciu Penty. Nejaká tlačová správa bola niekde, že teda je to protiústavné, že bojujú. Nevidel som žiadnu tlačovku, žiaden brífing, niečo o tom, že sa tu láme právo, nič takého som nevidel, iba ticho vtedy bolo. Oni to vedeli dávno predtým, čo sa bude diať, ako to vedel pán Kondrót, viete, aj vy, pán Borec, hej, že tí emisári, ktorí šli to vybavovať, tak proste v daný moment to vedeli a vy, poslanci, ste sa to dozvedeli úplne nakoniec, prosím vás. Ale všimnite si ten pokoj, hej, že proste všetci sú pokojní, nič sa nedeje, proste je to už dohodnuté. Podľa mňa je dohodnuté aj to dodatkové plnenie, nejaké záchody v Dúbravke. Veď Penta ináč sa ulakomí aj na hajzel, s prepáčením, v Dúbravke, viete, to je jedno, sadí stromčeky, vykáša trávu pomedzi stromčeky, im je úplne jedno, skade to vyberú. Čiže asi došlo k dohode, že sa zahrá divadlo, zahráme divadlo, dá vám niečo, inde vám to pustí, potom po trištvrte roku sa vám to vráti. Uvidíme aká bude atmosféra, o koľko si to navýšite, aký veľký krík kto bude schopný dávať, ako sa to bude vedieť upratať. Je to tak alebo nie je to tak? Ja len sa pokúšam robiť pre tých ľudí, vizualizovať ten obraz. Hrajú s vami nečestnú, škaredú hru, cynickú hru, cynickú hru na počty hlasov a je im jedno, čo vystrelia, ako to urobia, presne to majú vypočítané, kto na to skočí, kto na to neskočí. Je to jedna škaredá, hnusná, cynická hra.
P. Hrušovský, predseda NR SR: (2004-06-30):
Ľ. Navrátilová, poslankyňa: Takže ten pôvodný návrh týmto sťahujem.
Galko, Ľubomír, poslanec NR SR (2015-05-15):
Pán kolega Poliačik, ja s tým moc nesúhlasím, že aby sa to vracalo späť alebo aby nejakým spôsobom sa to vracalo na prepracovanie, pretože demokracia niečo stojí. A tie náklady, ktoré vzniknú po schválení, ony určite nejaké budú, ale ja si myslím, že Slovensko ich ustojí, pretože nebude ich znášať veľmi dlho. Máme desať mesiacov do volieb? Máme. Chceme zmeniť nekompetentné smerácke vedenie tejto krajiny? Chceme. Predložil mladý ambiciózny kolega zo SMER-u podľa neho ambicióznu normu? Predložil. Podľa mňa je dobré, aby, s prepáčením, táto debilita bola schválená. Z hľadiska budúcnosti Slovenska je to určite dobré a z hľadiska výmeny jeho politickej garnitúry, pretože čím viac takýchto nezmyslov smeráci prijmú, tak tým viacej je tá marcová výmena politického vedenia našej krajiny reálnejšia. Za to nám to predsa stojí, nie? Ja si pamätám, nedávno, keď ďalší mladý smerácky kolega pán Kolesík išiel akože ochraňovať spotrebiteľov, však to nebolo až tak dávno, a obmedzil ambulantný predaj takým spôsobom, že na niekoľko dní zlikvidoval komplet farmárske trhy a zlikvidoval všetkých zmrzlinárov a celý ambulantný predaj na Slovensku a potom po niekoľkých dňoch tu minister pôdohospodárstva Jahnátek to došiel hasiť a potom sme ten zákon zrušili. Ja si myslím, že aj to bolo správne, že sa udialo. A jednoducho pokiaľ takéto veci sa budú opakovať a bude ich čím ďalej, tým viacej, tak jednoducho za to to stojí. Takže môj návrh je taký, aby si to kolegovia zo SMER-u, všetci osemdesiati traja, nech si to dohrajú až do konca. Proste, jednoducho nech sa to schváli a čas ukáže, že z hľadiska budúcnosti to bolo dobré. Ďakujem pekne.
Zmajkovičová, Renáta, podpredsedníčka NR SR (2013-06-28):
Pán poslanec Kvasnička.
Blaha, Ľuboš, poslanec NR SR (2015-03-11):
Ďakujem. Dovoľte mi pripomenúť kolegom z európskeho výboru, že o 12.00 hodine máme rokovanie. Ďakujem.
B. Bugár, podpredseda NR SR: (2005-10-26):
V. Tkáč, poslanec: Chcel by som ešte upozorniť na jednu systémovú vec a v prvom čítaní je to aj moje právo, aj moja povinnosť, že ministerstvo hospodárstva pripravilo záhadný dokument za čias vládnutia a zastupovania pána ministra Mikloša. V oblasti dôchodkového systému ministerstvo hospodárstva napríklad navrhlo zrušenie zásluhovosti v priebežnom dôchodkovom pilieri a znovu zvýraznilo, že razantne sa má znížiť aj počet vyplácaných dávok v sociálnom systéme. Rezort práce a sociálnych vecí by mal tiež zvážiť možnosť zrušenia systému garančného a úrazového poistenia. Toto sú vážne výzvy pre tento parlament aj pri kódexových novelách, ktorých sme svedkami. Budem buď proti, alebo sa minimálne zdržím pri tejto novele pri hlasovaní. Chcem vyzvať aj rozumne uvažujúcich ľudí. A na záver mi dovoľte jeden návrh. Pani ministerka, na vašom mieste by som vzhľadom na to, že máte jedenásť mesiacov svojho fungovania, a vraciam sa k tomu môjmu prvému želaniu, aby ste uzavreli čo najmenej kompromisov vo vládnej moci a čo najviac kompromisov mimo, stiahol tento návrh zákona, usporiadal by som okrúhly sociálny stôl za účasti Jednoty dôchodcov, odborov, sociálnych partnerov, poistencov, zástupcov jednotlivých politických rozhodujúcich síl, zdravotne postihnutých, invalidných občanov a vypracoval by som rýchlu veľkú novelu. Nie je to energeticky náročné, len ľudsky a politicky je to náročné a predložil by som ju do parlamentu s tým, že som presvedčený, že by sme tento komplexný, múdry a korigujúci návrh vo vzťahu k prvému pilieru sociálneho poistenia podporili. Ďakujem za pozornosť. (Potlesk.)
Hort, Milan, podpredseda NR SR (2011-02-08):
Pán poslanec Jasaň. Viliam Jasaň, nech sa páči.
Marcinková, Vladimíra, poslankyňa NR SR (2022-06-15):
Ďakujem pekne.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 134, za 127, proti 4, zdržali sa 3. Konštatujem, konštatujem, že sme schválili vládny návrh zákona o... Sme v treťom čítaní. Otváram rozpravu v rámci tretieho čítania. Hlási sa niekto do rozpravy? Do rozpravy sa neprihlásil nikto. Vyhlasujem rozpravu za skončenú. Nech sa páči, pán poslanec.
P. Hrušovský, podpredseda NR SR: (2001-09-18):
M. Podhradská, poslankyňa: Ďakujem za slovo, pán predsedajúci. Ja by som tiež povedala pár poznámok na margo vystúpenia pána poslanca Jarjabka. Dovoľte mi začať tým, čo tu už vlastne svojím spôsobom naznačil aj pán poslanec Topoli v rozprave. Pán poslanec Topoli upozorňoval, že tento návrh zákona, citujem, „prenáša aj také kompetencie na obce, ktoré už vlastne obce majú“. A opakuje sa to. Deje sa to nielen v tej oblasti, o ktorej hovoril pán Topoli. Je to aj v oblasti kultúry. Ktosi sa tu pokúša vnútiť predstavu verejnosti, že tu žiadne prenosy kompetencií ešte doteraz neboli. Nie je to pravda. V rokoch 1996, 1997, 1998 sa prenášali rôzne kompetencie na obce, aj v tom predchádzajúcom období, a vy to tu znovu opakujete, ako keby ste objavili Ameriku. To považujem za veľmi nekorektné. Ale ešte horšie je to, budem teraz hovoriť o tých kapitolách, ktoré sa dotýkajú kultúry, že vlastne tam sú tie kompetencie vypísané. Musím použiť to slovo, lebo nie je to súpis kompetencií, ktoré prechádzajú na samosprávne kraje a obce, ale je to výpis z kompetencií. A ten výpis z kompetencií bol robený tak necitlivo a tak nekompetentne, že spôsobí len chaos. Možno vám nič nehovorí, že napr. v oblasti osvety existuje čosi také ako osvetová sieť zariadení, že v oblasti knižníc existuje niečo také ako knižničná sieť. Tento zákon to absolútne netuší a vlastne všetky tie veci, ktoré tu prenáša kdesi tak chaoticky, ako to robí tento návrh, spôsobia v praxi naozaj len neporiadok. Vy v podstate vy posúvate knižnice a osvetovú činnosť do 19. storočia. Z knižníc, namiesto toho, aby ste ich premenili na moderné inštitúcie, urobíte regály s niekoľkými knihami, ktoré bude oprašovať nejaká pani knihovníčka na obci.
Lipšic, Daniel, poslanec NR SR (2016-09-06):
Pán predseda, mám návrh, aby bod, ktorý sa týka vyslovovania nedôvery predsedovi vlády, bol predradený ako bod č. 1. Aby sme zaradili nový bod, ktorým je vyslovenie nedôvery ministrovi vnútra Robertovi Kaliňákovi. Odôvodňujem to nasledovne: Vládna koalícia na predchádzajúcej schôdzi bezprecedentne a v rozpore s ústavou odňala pätine poslancov právo rokovať o témach, ktoré majú výsostný verejný záujem. Týkajú sa kauzy Bašternák a prepojenia ministra vnútra. Táto situácia na Slovensku, nerád to hovorím, nenastala ani za mečiarovských čias. Vy často zdôvodňujete obmedzovanie slobody prejavu opozície rôznymi nápadmi o slušnosti a efektívnosti, to znamená, sem prichádzajú návrhy takpovediac v ovčom rúchu. Tento vlk ale prišiel ako vlk. Je to absurdné obmedzenie slobody prejavu opozície, bezprecedentné a protiústavné, a minimálne týmto hlasovaním mu môžte sčasti naprav... (Prerušenie vystúpenia časomerom.)
Pellegrini, Peter, predseda NR SR (2024-02-08):
Prezentujme sa a hlasujme o bode 9 druhého pozmeňujúceho návrhu pána poslanca Galka. (Hlasovanie.) Prítomných 135, za 20, proti 77, zdržalo sa 38. Tento bod sme neschválili.
P. Hrušovský, predseda NR SR: (2004-02-03):
Prepáčte, anulujem výsledok tohto hlasovania. Nevšimol som si na svetelnej tabuli, pán poslanec Šimko bol prihlásený ešte pred hlasovaním. Nech sa páči, pán poslanec Šimko.
Lukáč, Jozef, poslanec NR SR (2019-03-29):
Vážený pán predseda, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh ústavného zákona v druhom čítaní do 7. mája 2019. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predseda, prosím, otvorte rozpravu.
Grendel, Gábor, podpredseda NR SR (2021-02-25):
Pán poslanec Dostál.
T. Galbavý, poslanec: (2009-10-27):
Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku (§ 72 ods. 1), t. j. doručenie návrhu najmenej 15 dní pred konaním schôdze Národnej rady. Predseda Národnej rady posúdil uvedený návrh podľa legislatívnych pravidiel v súlade s § 70 ods. 1 zákona o rokovacom poriadku a zaradil ho v súlade s § 72 ods. 2 na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti uvedené v legislatívnych pravidlách, to znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, s ústavnými a inými zákonmi a so záväzkami z medzinárodných zmlúv, ktorými je Slovenská republika viazaná, o dôvode potreby novej právnej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie, zhodnotenie finančných, ekonomických, finančných, environmentálnych vplyvov a vplyvov na zamestnanosť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 19. januára 2009 č. 933 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory v lehote do 30. novembra 2009 a gestorský výbor do 1. decembra 2009. Vážený pán predsedajúci, z mojej strany je to všetko. Prosím, otvorte rozpravu.
Paška, Pavol, predseda NR SR (2012-07-31):
Hlasujeme. (Hlasovanie.) 143 prítomných, 63 za, 79 proti, 1 sa zdržal. Návrh sme neschválili.
Bugár, Béla, podpredseda NR SR (2016-04-26):
Pán poslanec Budaj, môžte reagovať na faktické.
Hrnčiar, Andrej, podpredseda NR SR (2018-10-17):
Reakcia, pán poslanec Petrák.
Petruchová, Silvia, poslankyňa NR SR (2016-04-19):
Ďakujem za slovo. Ja by som chcela tiež poďakovať pani podpredsedníčke za jej slová a myslím si, že okrem toho, že máme spoločné to, že sa stretávame s názorom, že do tohto parlamentu nepatríme, ona preto, že čaká prírastok, a ja preto, že mám problém sa do tohto parlamentu dostať, tak si myslím, že minimálne ona už teraz potvrdila, že do tohto parlamentu patrí. A myslím si, že v tejto si viem pokojne predstaviť, že polovica mužov z tejto sály môže odísť na materskú. Ale celkom niečo iné som chcela povedať. Súhlasím s tým, čo povedala, čo sa týka úradov práce a agentúr. Myslím si, že úrady práce majú predovšetkým, riešia predovšetkým administratívu, vôbec neriešia poradenskú činnosť, a preto si myslím, že práve otázky hľadania práce pre dlhodobo nezamestnaných alebo pre ľudí so zdravotným postihnutím by mali naozaj prioritne riešiť agentúry, agentúry podporovaného zamestnávania. Takisto by sem mali patriť agentúry osobnej asistencie, pretože toto je problém, ktorý tiež nie je riešený. Agentúry existujú, ale v podstate fungovať vôbec nevedia. Takže toľko. Ďakujem pekne.
Ferenčák, Ján, poslanec NR SR (2022-02-15):
Ďakujem. Pani kolegynka Deniska Saková, si to vystihla, pretože reforma sa nerobí od zeleného stola z Bratislavy, ale reforma sa robí tak, že si prejdem všetky subjekty a objekty, ktoré, z ktorej sa má týkať reforma, a na základe toho posúdim, čo je vhodné a čo nie je vhodné. Pani ministerka si túto námahu nedala, neobišla tieto súdy a dokonca navrhla zrušiť tie, kde ani doteraz nebola. Zrušiť je veľmi ľahko, pretože to sa robí jedným možno mihnutím alebo stlačením gombíka, ale naprávať škody bude trvať desiatky rokov, kým dospejeme do toho istého bodu, kde sme teraz. Radšej kvalitatívne upravím veci, ako kvantitatívne ich idem rušiť a potom ich budem naprávať. To je také memento, ktoré by si aj pani ministerka mala asi z dnešného rokovania zobrať. Ďakujem.
Érsek, Árpád, poslanec NR SR (2015-03-17):
Ďakujem za slovo. Pán kolega, mám to tu pred sebou, nezavádzam. Za bronzovú medailu vy dávate 350 eur. Je to tak? Prosím? (Reakcia z pléna.) Päťsto dávate za striebornú, za zlatú 650. (Reakcia z pléna: Máte starý návrh.) Dobre, ale na druhej strane musím povedať, že Šuranová mala 367 eur dôchodku, toto podľa prvého návrhu, čo som ja čítal, by bolo 350, takže by nedostala nič, nezavádzam. Na druhej strane vy hovoríte neustále o tom, o reklamách pre športovcov. Pozrite sa, pán kolega, reklamu niekto môže mať a niekto ju nemusí mať. Istota je to, čo ja dostanem garantované od štátu, alebo nedostanem. Toto nemôžte tu hovoriť, že kto má možnosť získať reklamu. On nemá možnosť získať reklamu. Lepšie sa získava reklama pre jedného cyklistu ako pre jedného džudistu alebo pre jedného boxera a tak ďalej. Sám dobre viete, ak máte s týmto skúsenosti ako. Ale ako vidím, máte v tom dosť veľké, nejakým spôsobom nechcem zlé slovo nachádzať, ale medzery v tomto, že kto najlepšie získava reklamu alebo najhoršie. Takže to, čo štát garantuje, to je istota pre neho, nie to, čo vlastnou iniciatívou môže získať. Ďakujem.